11.01.2019
2019 on märgiline aasta nii Eestis kui Euroopas, sest kevadel leiavad aset Riigikogu ja Euroopa Parlamendi valimised. AKÜ on peagi valmis saamas oma seisukohtadega, et juhtida tähelepanu põletavatele küsimustele meil ja Euroopas laiemalt. Lisaks seisukohtadele teeme ka omapoolsed poliitikasoovitused ning huvikaitsetööd.
Lisaks valimistele läheb uue aastaga edasi arutelu Välispoliitika Arengukava 2030 üle, AKÜ jaoks on eriti tähtis selle arengukoostöö ja humanitaarabi osa, kuhu detsembris ka omapoolsed soovitused tegime. 2019 jätkuvad kõnelused ka Euroopa Liidu finantseerimise (MFF) teemadel ning huvikaitse tegevused, mida koordineerib meie katuseorganisatsioon CONCORD, algavad veebruaris.
Kutsume maailmahariduse, arengukoostöö või läbi hariduse demokraatia arendamisega tegelevaid organisatsioone osalema innovatsiooniprojektide taotlusvoorus. Otsime üle-eestilisi, piirkondlikke või kogukondlikke uuenduslikke väikeprojekte maailmahariduse või selle väärtustega haakuvates valdkondades (demokaatia edendamine, inimõigused, kestlik areng). Projekti eelarve tohib olla kuni 5000 eurot, millest projektitoetus moodustab maksimaalselt 4750 eurot (taotleja kaasfinantseering 5% ) ). Väljavalitud vabaühenduste esindajad kutsume oma projektiideid esitlema märtsikuus toimuvas kahepäevases disainmõtlemise töötoas. Taotluste tähtaeg on 24. jaanuaril!
Kestliku arengu koalitsiooni koordinaator Kristeni 2019 aasta fookus on tagada kestliku arengu koalitsiooni tegevuste jaoks rahastus. Lisaks on vaja kasvatada nii laiemat teadlikkust, tegutsemise võimekust kui uuendada juba olemasolevaid häid praktikaid. Leiame üles kõik võimalikud nurgad, et kestliku arengu teema üles võtta ja Eestis väga vajalikku teavitustööd edasi viia.
Kutsume kõiki maailmaharidusest ja demokraatia edendamisest huvitatud organisatsioone huvikaitse- ja lobikoolitusele. Kolme päeva jooksul saame teada, kuidas teha huvikaitset laial ja keerulisel teemal ning jagada mõtteid ja kogemusi inspireerivate inimestega üle Euroopa. Koolitus toimub inglise keeles.
Eelmise aastanumbri sees tegime Eestile tiiru peale, käisime väikestes kogukondades ja arutasime, kuidas kestlikult kohalikul tasandil tegutseda ja millised on meie igaühe mõjud kogu planeedile. Aastal 2019 jätkame kestlike kogukondade teemadel, sedapuhku leiame koos kohalikega üles kitsaskohad, mida annaks parandada ning pakume neile koolitust, kuidas probleemi lahendamisega edasi minna.
Suure hooga käib 2019. aasta kevade kestliku eluviisi töötubade planeerimine. Lisaks kergematele ja praktilisematele teemadele pakume sel hooajal ka edasijõudnute koolitusi kestlikust arengust ja arengukoostööst.
Samuti valmistume mitmeks töötoaks poliitikasidususte teemal, millest kuulete juba õige pea.
Alates 14. jaanuarist on Sigrid ametlikult lapsehoolduspuhkusel. Meie uus juht on küll leitud ja kokkulepped sõlmitud, kuid tema eelnevad töökohustused lubavad tal tööle asuda alates märtsi keskpaigast. Kuni selle ajani täidab juhi kohuseid huvikaitse spetsialist Agne Kuimet – firstname.lastname@example.org
Foto: Karl Ander Adami
06.07.2018
ÜRO kestliku arengu eesmärkide nimetus võib olla veidi igav, kuid see on lihtsa eesmärgiga plaan – aidata kaasa, et tulevikus…
07.10.2013
Septembri viimasel nädalal New Yorgis toimunud ÜRO peaassambleel oli teiste teemade hulgas erilise tähelepanu all arengumaade tulevik ja globaalne säästev…
17.01.2017
Kas sa teadsid, et meil on olemas riiklik strateegiadokument nimega „Säästev Eesti 21“? Eesti jätkusuutliku arengu suunatähis pandi paika aastal…
Arengukoostöö Ümarlaua tegevus on suuresti korraldatud projektipõhiselt, kuna valdav osa organisatsiooni sissetulekutest pärineb erinevatest projektidest. Alates 2008. aastast saab AKÜ…
Kestliku arengu mõiste kõlab tuttavalt paljudele, kuid selle sisu jääb tihti arusaamatuks või tühjaks. Lühidalt öeldes on tegu tasakaalu leidmisega…